**projektas**

**reg. Nr. T-63**

**2.5.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės mero darbo užmokesčio patvirtinimo**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 2 punktu, 19 straipsnio 11 dalimi, Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalimi, 4 straipsnio 1 ir 2 dalimis, 5 straipsniu, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės mero Gintauto Gegužinsko darbo užmokestį, kurį sudaro:

1.1. pareiginė alga, apskaičiuojama pagal koeficientą, nustatytą savivaldybėms, kurių teritorijoje gyvena iki 100 tūkst. gyventojų, nurodytą Lietuvos Respublikos politikų ir valstybės pareigūnų darbo apmokėjimo įstatymo priedėlyje;

1.2. priedas už ištarnautus Lietuvos valstybei metus, apskaičiuotas vadovaujantis Tarnybos Lietuvos valstybei stažo skaičiavimo taisyklių, patvirtintų Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“ (Lietuvos Respublikos Vyriausybės 2018 m. lapkričio 28 d. nutarimo Nr. 1174 redakcija), nustatyta tvarka.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-03-15

Suderinta DVS Nr. RTS-71

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės mero darbo užmokesčio patvirtinimo**

**2019-03-15**

Pasvalys

**1. Problemos esmė**

Lietuvos Respublikos vietos savivaldos įstatymo 16 straipsnio 2 dalies 2 punkte nustatyta Savivaldybės tarybos išimtinė kompetencija – savivaldybės mero darbo užmokesčio nustatymas įstatymų nustatyta tvarka. Vietos savivaldos įstatymo 19 straipsnio 1 dalyje nustatyta, kad savivaldybės meras renkamas tiesiogiai savivaldybės tarybos įgaliojimų laikui. Savivaldybės mero įgaliojimai prasideda į pirmąjį posėdį susirinkus išrinktiems savivaldybės tarybos nariams ir merui prisiekus. Šio įstatymo 19 straipsnio 11 dalyje nurodyta, kad savivaldybės mero darbo užmokestį pagal įstatymų nustatytus koeficientus tvirtina savivaldybės taryba.

Lietuvos Respublikos valstybės politikų ir valstybės pareigūnų darbo apmokėjimo įstatyme (toliau – Įstatymas) nustatyta, kad valstybės politikų darbo užmokestis susideda pareiginės algos ir priedo už ištarnautus Lietuvos valstybei metus.

[Valstybės](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#48z#48z) [politikų](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#49z#49z) ir [valstybės](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#50z#50z) [pareigūnų](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#51z#51z) pareiginės algos skaičiuojamos taikant pareiginės algos bazinį dydį, kurį Vyriausybės teikimu, įvertinus [valstybės](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#52z#52z) politikams ir [valstybės](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#53z#53z) pareigūnams atstovaujančių organizacijų pasiūlymus, praėjusių metų vidutinę metinę infliaciją (skaičiuojant nacionalinį vartotojų kainų indeksą) ir kitų vidutinio [darbo](http://10.254.0.253/Litlex/LL.DLL?Tekstas=1?Id=42021&Zd=Valstyb%EBs%2Bpolitik%F8%2Bir%2Bpareig%FBn%F8%2Bdarbo%2Bapmok%EBjimo%2B%E1statymas&BF=4#54z#54z) užmokesčio viešajame sektoriuje dydžiui ir kitimui poveikį turinčių veiksnių įtaką, tvirtina Lietuvos Respublikos Seimas iki Seimo pavasario sesijos pabaigos. 2019 metais taikomas bazinis dydis – 173 Eur (Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio, taikomo 2019 metais, įstatymas).

Įstatymo priedėlyje nustatyti konkretūs savivaldybių merų pareiginės algos koeficientai, tiesiogiai priklausantys nuo savivaldybės teritorijoje gyvenančių asmenų skaičiaus: jei savivaldybės teritorijoje gyvena per 100 tūkst. gyventojų – koeficientas 19; jei savivaldybės teritorijoje gyvena iki 100 tūkst. gyventojų – koeficientas 18.

Priedas už ištarnautus Lietuvos valstybei metus, skaičiuojamas vadovaujantis Tarnybos Lietuvos valstybei stažo skaičiavimo taisyklių, patvirtintų Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“ (Lietuvos Respublikos Vyriausybės 2018 m. lapkričio 28 d. nutarimo Nr. 1174 redakcija) nustatyta tvarka. Priedą už ištarnautus valstybei metus sudaro 3 procentai valstybės politiko pareiginės algos už kiekvienus trejus metus, tačiau priedo dydis neturi viršyti 30 procentų pareiginės algos (Įstatymo 5 str. 3 d.). 2017 m. liepos 11 d. Pasvalio rajono savivaldybės mero Gintauto Gegužinsko tarnybos Lietuvos valstybei stažas sudarė 27 metus.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytą teisinį reguliavimą, siūloma patvirtinti Savivaldybės mero darbo užmokestį.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Reikalingos Savivaldybės biudžeto lėšos patvirtintam darbo užmokesčiui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė